
RAPORT DE SPECIALITATE
privind  aprobarea Studiului de Fundamentare, Caietului de sarcini şi a Contractului de delegare a gestiunii  serviciului de salubrizare pentru activitatea  de colectare a cadavrelor animalelor de pe domeniul public al Municipiului Timişoara şi  predarea acestora către unităţile de ecarisaj sau către instalaţiile de neutralizare

Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre  privind aprobarea Studiului de Fundamentare, Caietului de sarcini şi a Contractului de delegare a gestiunii  serviciului de salubrizare pentru activitatea  de colectare a cadavrelor animalelor de pe domeniul public al Municipiului Timişoara şi  predarea acestora către unităţile de ecarisaj sau către instalaţiile de neutralizare

Facem următoarele precizări:

În conformitate cu prevederile Legii serviciului de salubrizare a localităţilor nr. 101/2006, republicată, serviciul public de salubrizare face parte din sfera serviciilor comunitare de utăilităţi publice şi se desfăşoara sub controlul, conducerea sau coordonarea autorităţilor administraţiei publice locale.

Potrivit art.2 alin. 3 lit.h) din actul normativ mai sus menţionat, serviciul de salubrizare cuprinde şi activitatea de colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare. 
Autorităţile deliberative ale unităţilor administrativ-teritoriale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii privind delegarea gestiunii serviciului de salubrizare pe criterii de transparenţă, competitivitate şi eficienţă, precum şi stabilirea, ajustarea ori modificarea tarifelor propuse de operator în conformitate cu normele metodologice elaborate şi aprobate de A.N.R.S.C.

În conformitate cu prevederile art.12 din Legea nr.101/2006 republicată, gestiunea serviciului de salubrizare se realizează, în condiţiile Legii nr. 51/2006 republicată, prin următoarele modalităţi: gestiune directă sau gestiune delegată. 
Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale, în conformitate cu strategiile şi programele de salubrizare adoptate la nivelul fiecărei localităţi, precum şi în conformitate cu prevederile Legii nr. 51/2006, republicată.
În conformitate cu prevederile art.8 alin.3 lit.d) şi k) din Legea nr. 51/2006 a serviciilor comunitare de utilităţi publice, republicată, în exercitarea competenţelor şi atribuţiilor ce le revin în sfera serviciilor de utilităţi publice, autorităţile administraţiei publice locale adoptă hotărâri în legătură cu alegerea modalităţii de gestiune a serviciilor de utilităţi publice, precum şi aprobarea stabilirii, ajustării sau modificării tarifelor pentru serviciile de utilităţi publice. 
În conformitate cu prevederile art.29 alin.1 din actul normativ mai sus menţionat, gestiunea delegată este modalitatea de gestiune în care autorităţile deliberative ale unităţilor administrativ-teritoriale atribuie unuia sau mai multor operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract denumit în continuare contract de delegare a gestiunii. 
 În conformitate cu prevederile art.29 alin.3 din acelaşi actu normativ, contractele de delegare a gestiunii se aprobă prin hotărâri de atribuire adoptate de autorităţile deliberative ale unităţilor administrativ- şi se semnează de primari.

Prezentăm delegarea de gestiune prin achiziţie publică de servicii, în conformitate cu  Legea nr. 98/2016 privind privind achiziţiile publice, ca fiind cea mai avantajoasă formă aleasă pentru activităţile de colectare a cadavrelor animalelor de pe domeniul public al Municipiului Timişoara şi predarea acestora unităţilor de ecarisaj sau către instalaţiile de neutralizare.
În concluzie, stabilirea  modalităţii de gestiune a serviciului de salubrizare pentru activitatea de colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare, s-a realizat în conformitate cu prevederile legale mai sus enunţate.

Având în vedere prevederile legale expuse în prezentul raport, apreciem că proiectul de hotărâre privind aprobarea Studiului de Fundamentare, Caietului de sarcini şi a Contractului de delegare a gestiunii  serviciului de salubrizare pentru activitatea  de colectare a cadavrelor animalelor de pe domeniul public al Municipiului Timişoara şi  predarea acestora către unităţile de ecarisaj sau către instalaţiile de neutralizare îndeplineşte condiţiile pentru a fi supus dezbaterii şi aprobării plenului consiliului local.

